
บทที่ 1
บทนำ
แผนยุทธศาสตร์การพัฒนาขององค์กรปกครองส่วนท้องถิ่น   ต้องดำเนินการตามระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่นพ.ศ. 2548  หนังสือกระทรวงมหาดไทย ด่วนที่สุด ที่ มท 0810.2/ว 1596 ลงวันที่ 10 เมษายน 2556 เรื่อง แนวทางและหลักเกณฑ์การจัดทำแผนยุทธศาสตร์การพัฒนาและแผนพัฒนาสามปี   ขององค์กรปกครองส่วนท้องถิ่น และหนังสือกระทรวงมหาดไทย ด่วนที่สุด ที่ มท 0810.2/ว 4830 ลงวันที่ 10 เมษายน 2556  เรื่องแนวทางและหลักเกณฑ์การจัดทำและประสานแผนพัฒนาสามปี (พ.ศ.2558-2560) ขององค์กรปกครองส่วนท้องถิ่น โดยให้องค์กรปกครองส่วนท้องถิ่นถือเป็นแนวทางปฏิบัติ เพื่อกำหนดให้   องค์กรปกครองส่วนท้องถิ่นจัดทำแผนยุทธศาสตร์การพัฒนา และแผนพัฒนาสามปีสอดคล้องกับยุทธศาสตร์การพัฒนาจังหวัด ยุทธศาสตร์การพัฒนาองค์กรปกครองส่วนท้องถิ่น ในเขตจังหวัดตามแนวทางเศรษฐกิจพอเพียงโดยคำนึงถึงการบูรณาการยุทธศาสตร์ประเทศ (Country Strategy) ยุทธศาสตร์การเข้าสู่ประชาคมอาเซียน และแนวทางดำเนินการเตรียมความพร้อมเพื่อเข้าสู่ประชาคมอาเซียนขององค์กรปกครองส่วนท้องถิ่น ยุทธศาสตร์การพัฒนาพื้นที่ ยุทธศาสตร์การพัฒนาเพื่อเสริมความมั่นคงของชาติ
พระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่นพ.ศ.2542 มาตรา 16 และมาตรา 17 บัญญัติให้เทศบาลองค์การบริหารส่วนตำบลและการปกครองส่วนท้องถิ่นรูปพิเศษมีอำนาจหน้าที่ในการจัดทำแผนพัฒนาท้องถิ่นของตนเองและองค์การบริหารส่วนจังหวัด   ซึ่งนอกจากจะมีอำนาจหน้าที่ในการจัดทำแผนพัฒนาท้องถิ่นของตนเองแล้วยังมีอำนาจหน้าที่ในการประสานการจัดทำแผนพัฒนาจังหวัดตามระเบียบที่คณะรัฐมนตรีกำหนดอีกด้วยเนื่องจากการวางแผนทั้งในระยะสั้นและระยะยาวเกี่ยวข้องกับการกำหนดนโยบายการปกครองการบริหารการบริหารงานบุคคล   การเงินและการคลังและการปฏิบัติตามอำนาจหน้าที่ที่กฎหมายกำหนดองค์กรปกครองส่วนท้องถิ่นย่อมมีความเป็นอิสระในการวางแผนพัฒนาท้องถิ่นและการดำเนินตามแผนความเป็นอิสระนั้นไม่ได้หมายถึงความเป็นอิสระในฐานะเป็น “รัฐอิสระ”แต่เป็นการมอบอำนาจหน้าที่ในการจัดบริการสาธารณะบางส่วนและยังต้องอยู่ในการกำกับดูแลหรือตรวจสอบโดยรัฐบาลและประชาคมอีกด้วยผู้ที่เกี่ยวข้องกับการวางแผนพัฒนาขององค์กรปกครองส่วนท้องถิ่นจะต้องตระหนักว่าแผนพัฒนาขององค์กรปกครองส่วนท้องถิ่นจะต้องสอดคล้องกับแผนพัฒนาระดับต่าง ๆ ได้แก่แผนพัฒนาเศรษฐกิจและสังคมแห่งชาตินโยบายของรัฐบาลแผนกระทรวงแผนกรมและรัฐวิสาหกิจต่าง ๆ ซึ่งเป็นแผนระดับชาติยุทธศาสตร์การพัฒนาจังหวัดและแผนพัฒนาจังหวัดในระดับจังหวัด  ตลอดจนยุทธศาสตร์การพัฒนาอำเภอและแผนพัฒนาอำเภอในระดับอำเภอซึ่งในการกำหนดยุทธศาสตร์และแผนพัฒนาระดับจังหวัดและอำเภอนั้น  ทั้งองค์กรปกครองส่วนท้องถิ่นและประชาคมจะมีส่วนเกี่ยวข้องอยู่ด้วย
การวางแผนเป็นการพิจารณาและกำหนดแนวทางปฏิบัติงานให้บรรลุเป้าหมายที่ปรารถนาเปรียบเสมือนเป็นสะพานเชื่อมโยงระหว่างปัจจุบันและอนาคต (where we are to where we want to go)  เป็นการคาดการณ์สิ่งที่ยังไม่เกิดขึ้นฉะนั้นการวางแผนจึงเป็นกระบวนการทางสติปัญญาที่พิจารณากำหนดแนวทางปฏิบัติงานมีรากฐานการตัดสินใจตามวัตถุประสงค์ความรู้และการคาดคะเนอย่างใช้ดุลยพินิจการวางแผน  จึงมีความเกี่ยวข้องกับการคาดการณ์ต่าง  ๆ  ในอนาคตและตัดสินใจเลือกแนวทางปฏิบัติที่ดีที่สุดโดยผ่านกระบวนการคิดก่อนทำจึงกล่าวได้ว่าการวางแผนคือความพยายามที่เป็นระบบ (systematic attempt) เพื่อตัดสินใจเลือกแนวทางปฏิบัติที่ดีที่สุดสำหรับอนาคตเพื่อให้องค์กร สามารถบรรลุวัตถุประสงค์ที่ปรารถนา
1.1 ลักษณะของแผนยุทธศาสตร์การพัฒนา 

ตามระเบียบกระทรวงมหาดไทยว่าด้วยการจัดทำแผนพัฒนาองค์กรปกครองส่วนท้องถิ่นพ.ศ.2548 ให้นิยามของ “แผนยุทธศาสตร์การพัฒนา” หมายความว่าแผนพัฒนาเศรษฐกิจและสังคมขององค์กรปกครองส่วนท้องถิ่นที่กำหนดยุทธศาสตร์ และแนวทางการพัฒนาขององค์กรปกครองส่วนท้องถิ่น ซึ่งแสดงถึงวิสัยทัศน์ พันธกิจ และจุดมุ่งหมายเพื่อการพัฒนาในอนาคต โดยสอดคล้องกับแผนพัฒนาเศรษฐกิจและสังคมแห่งชาติ แผนการบริหารราชการแผ่นดิน ยุทธศาสตร์การพัฒนาจังหวัด อำเภอ และแผนชุมชน/หมู่บ้าน
1.2 วัตถุประสงค์ของการจัดทำแผนพัฒนายุทธศาสตร์การพัฒนา
1) เพื่อจัดทำแผนยุทธศาสตร์การพัฒนาอย่างมีประสิทธิภาพ สามารถตอบสนองต่อปัญหา ความต้องการของประชาชนอย่างแท้จริง

2) เพื่อเป็นกรอบ แนวทางในการจัดทำแผนพัฒนาสามปีขององค์การบริหารส่วนตำบล
นางหลง
3) เพื่อให้องค์การบริหารส่วนตำบลนางหลง  มีแผนยุทธศาสตร์ขององค์กร  และสามารถใช้แผนเป็นเครื่องมือในการบริหารงบประมาณ ทรัพยากรต่างๆ ให้เกิดประสิทธิภาพและประสิทธิผลสูงสุด
4) เป็นการเตรียมความพร้อมในการจัดเตรียมโครงการ/กิจกรรมการพัฒนาต่าง ๆ ให้อยู่ในลักษณะเป็นแนวทางพัฒนาที่พร้อมจะบรรจุในแผนพัฒนาสามปีขององค์การบริหารส่วนตำบล
นางหลง  สามารถนำไปปฏิบัติได้ทันทีเมื่อได้รับงบประมาณ      
5) เพื่อให้ทราบถึงลักษณะของแผน วัตถุประสงค์ ขั้นตอนในการดำเนินการและประโยชน์ของการจัดทำแผนยุทธศาสตร์การพัฒนา  
6) เพื่อนำมาซึ่งการวิเคราะห์ศักยภาพการพัฒนาขององค์การบริหารส่วนตำบลนางหลง
7) เพื่อให้ทราบถึงวิสัยทัศน์ ภารกิจ วัตถุประสงค์และเป้าหมาย ทิศทางการพัฒนาขององค์การบริหารส่วนตำบลนางหลง  ในอนาคต 
8) เพื่อให้ทราบถึงยุทธศาสตร์ในการพัฒนาว่ามียุทธศาสตร์ใดบ้าง เพื่อนำมาจัดทำแนวทางการพัฒนาให้มีความเชื่อมโยง และสอดคล้องกันระหว่างแผนพัฒนาเศรษฐกิจและสังคมแห่งชาติแผนการบริหารราชการแผ่นดิน ยุทธศาสตร์การพัฒนาจังหวัดและแผนพัฒนาอำเภอ  แผนพัฒนาชุมชน   
	



9) เพื่อให้ทราบถึงแนวทางและกลไกในการติดตามและประเมินผลการดำเนินงานตามแผนยุทธศาสตร์การพัฒนา อันจะเป็นประโยชน์ต่อการจัดทำแผนยุทธศาสตร์การพัฒนาในช่วงต่อ ๆ ไปและเป็นการสร้างแนวทางการมีส่วนร่วมในท้องถิ่น
ข้อจำกัดในการวางแผนและการจัดทำแผนยุทธศาสตร์การพัฒนาท้องถิ่น
อย่างไรก็ตาม การจัดทำแผนยุทธศาสตร์การพัฒนาท้องถิ่น บางครั้งอาจประสบความล้มเหลวก็ได้หรืออาจขาดประสิทธิภาพ  ดังนั้นเพื่อให้การวางแผนและการจัดทำยุทธศาสตร์การพัฒนาให้ประสบผลสำเร็จได้มีหลายประการ  ดังนี้
1.  ขาดข้อมูลที่เชื่อถือได้ในการจัดทำแผนยุทธศาสตร์การพัฒนา  จำเป็นต้องอาศัยข้อมูล
ต่าง ๆ ที่ตรงกับสภาพความเป็นจริงเพื่อนำมาพิจารณากำหนดวัตถุประสงค์ จุดมุ่งหมาย แนวทางการพัฒนา และโครงการ/กิจกรรมต่าง ๆ  ที่จะดำเนินงานแต่ถ้าขณะที่มีการวางแผนนั้นกลุ่มที่ทำงานได้ข้อมูลที่เชื่อถือไม่ได้อาจจะทำให้การวางแผนงานเกิดการผิดพลาดฉะนั้นข้อมูลทั่วไปหรือข้อมูลพื้นฐานที่สำคัญและจำเป็น นับว่าเป็นปัจจัยสำคัญในการกำหนดแผนงาน โครงการ/กิจกรรมเป็นอย่างยิ่ง
2)  การจัดทำยุทธศาสตร์การพัฒนาท้องถิ่น     เป็นกระบวนการมองไปข้างหน้าถ้าผู้บริหารมีแนวโน้มที่จะทำงานในเชิงรับมากกว่าเชิงรุกจะไม่สามารถทำการวางแผนและจัดทำยุทธศาสตร์พัฒนาท้องถิ่นที่ดีได้ผู้จัดทำแผนยุทธศาสตร์การพัฒนาต้องเป็นบุคคลที่มีความคิดริเริ่มและเป็นคนที่มีความกระตือรือร้น สามารถมองหามาตรการ การติดตามและการประเมินผลแผนยุทธศาสตร์การพัฒนาท้องถิ่น ได้อย่างเหมาะสม เข้าใจ เข้าถึงการดำเนินงานของแผน อย่างถูกต้องและเกิดประสิทธิภาพสูงสุด 

3)  การวางแผนและการจัดทำแผนยุทธศาสตร์การพัฒนาท้องถิ่น เป็นกระบวนการที่ต้องใช้เวลาและสิ้นเปลืองค่าใช้จ่ายการวางแผนอาจจะทำให้การปฏิบัติการบางกรณีล่าช้าไปได้แต่ก็เป็นความจริงว่าถ้าเราไม่ใช้เวลาในการวางแผนอย่างพอเพียงแล้วแผนที่กำหนดขึ้นอาจจะเป็นแผนที่ใช้ไม่ได้จึงกล่าวได้ว่าการวางแผนเกี่ยวข้องกับการใช้เวลาและค่าใช้จ่ายในการรวบรวมการวิเคราะห์สารสนเทศและการประเมินทางเลือกต่าง  ๆ  ดังนั้นถ้าการจัดการไม่จัดสรรงบประมาณค่าใช้จ่ายอย่างเพียงพอในการวางแผนและการจัดทำแผนยุทธศาสตร์การพัฒนาท้องถิ่นก็ย่อมใช้เวลาให้พอเพียง อย่าคิดแต่เพียงว่าเสียเวลาสิ้นเปลืองงบประมาณ และผลของการจัดทำแผนยุทธศาสตร์การพัฒนาท้องถิ่นที่จะดี และชัดเจนนั้น ก็อาจเป็นไปไม่ได้

4)  การดำเนินการภายในองค์การบริหารส่วนตำบล  หรือองค์การที่เข้มงวดเกินไปในเรื่องต่าง ๆ จะเป็นอุปสรรคในการนำความคิดริเริ่มและแนวความคิดใหม่ ๆ เข้ามาสู่องค์การ   ฉะนั้นผู้วางแผนหรือผู้จัดทำแผนจำเป็นต้องมีการยืดหยุ่นการดำเนินการในบางกรณีบ้างซึ่งจะนำผลดีมาสู่องค์การบริหารส่วนตำบลหรือองค์กร

5)  การต่อต้านการเปลี่ยนแปลงเป็นอีกปัจจัยหนึ่งที่เป็นข้อจำกัดในการวางแผนบางครั้งเหตุการณ์ต่าง ๆ ที่เกิดขึ้นในองค์การบริหารส่วนตำบลนางหลง   เป็นผลกระทบอย่างต่อเนื่องมาจากความผันผวนทางงบประมาณ บุคลากรและการเมืองฉะนั้นผู้วางแผนและจัดทำแผนยุทธศาสตร์การพัฒนาท้องถิ่นไม่สามารถรับรู้ ยอมรับเรื่องราวต่าง ๆ  ที่อาจเกิดขึ้นได้ก็อาจจะนำไปสู่การต่อต้านจากกลุ่มคนและทัศนคติเช่นนี้จะส่งผลต่อกระบวนการจัดทำแผนยุทธศาสตร์การพัฒนาที่เกิดขึ้นขาดประสิทธิภาพ

6)  ประสิทธิภาพในการจัดทำแผนยุทธศาสตร์การพัฒนาท้องถิ่น อาจมีข้อจำกัดมาจากปัจจัย
ภายนอกที่ไม่สามารถควบคุมได้เพราะปัจจัยภายนอกบางอย่างยากแก่การทำนายและคาดการณ์เช่นการเกิดสงครามภัยคุกคาม การเมือง การปกครอง การควบคุมของรัฐบาลหรือภัยธรรมชาติต่าง ๆ ซึ่งสิ่งเหล่านี้ผู้จัดทำแผนยุทธศาสตร์การพัฒนาท้องถิ่น ไม่สามารถควบคุมได้อาจทำให้การดำเนินงานตามแผนยุทธศาสตร์ฯ ประสบปัญหายุ่งยากได้
หลักการพื้นฐานในการวางแผนและการจัดทำแผนยุทธศาสตร์การพัฒนาท้องถิ่น

ประกอบด้วยหลักการพื้นฐาน 4 ประการคือ
1.  การวางแผนและการจัดทำแผนยุทธศาสตร์การพัฒนาท้องถิ่น จะต้องสนับสนุนเป้าหมายและวัตถุประสงค์ขององค์การ (Contribution to Purposeand Objectives) ในการวางแผน
ผู้วางแผนจะต้องตระหนักถึงความสำคัญว่าเป้าหมายของแผนทุกแผนที่กำหนดขึ้นนั้นจะต้องเกื้อหนุนและอำนวยความสะดวกให้เป้าหมายและวัตถุประสงค์ขององค์การบริหารส่วนตำบลหรือองค์การให้สัมฤทธิ์ผลหลักการนี้เกิดขึ้นจากธรรมชาติขององค์กรต่าง ๆ ที่จัดตั้งขึ้นเพื่อให้วัตถุประสงค์ของกลุ่มบุคคลที่ร่วมกันในองค์กรบรรลุตามเป้าหมายหรือประสบความสำเร็จได้ด้วยความร่วมมือร่วมใจของสมาชิกในองค์กร อย่างจริงใจ
2.  การวางแผนและการจัดทำแผนยุทธศาสตร์การพัฒนาท้องถิ่น เป็นขั้นตอนแรกของกระบวนการจัดการ (Primacy of Planning) กระบวนการจัดการประกอบด้วยการวางแผน (Planning) การจัดองค์การ (Organizing) การบริหารงานบุคคล (Staffing)การสั่งการ (Leading) และการควบคุม (Controlling) การวางแผนเป็นงานเริ่มต้นก่อนขั้นตอนอื่นทั้งนี้เพราะการวางแผนจะเป็นตัวสนับสนุนให้งานด้านอื่น ๆ ดำเนินไปด้วยความสอดคล้อง
3. การวางแผนเป็นหน้าที่ของผู้บริหารทุกคน (Pervasiveness of Planning) การวางแผนเป็นงานของผู้บริหารทุกระดับที่จะต้องทำแล้วแต่ขอบเขตของอำนาจหน้าที่ที่แตกต่างกันทั้งนี้การวางแผนจึงมีความสำคัญเป็นอย่างยิ่งสำหรับการตัดสินใจของผู้บริหารในทุกระดับ
4. ประสิทธิภาพของแผนงาน (Efficiency of Plans) ในการวางแผนนั้นผู้วางแผนจะต้องคำนึงถึงประสิทธิภาพของการวางแผนซึ่งสามารถพิจารณาจากการบรรลุวัตถุประสงค์ด้วยการลงทุนอย่างประหยัดและคุ้มค่าเช่นเวลาเงินเครื่องมือแรงงานและการบริหารที่ดีสร้างความพึงพอใจให้แก่สมาชิกในองค์กร
หลักการพื้นฐาน 4 ประการนี้นับว่ามีส่วนสำคัญในการปูพื้นฐานของความคิดในด้านการวางแผนและการจัดทำแผนยุทธศาสตร์การพัฒนาขององค์การบริหารส่วนตำบลนางหลง  ให้ประสบความเจริญก้าวหน้าอย่างแท้จริง
1.3 ขั้นตอนในการจัดทำแผนยุทธศาสตร์การพัฒนา
ระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. 2548 หมวด 3 ข้อ 16 การจัดทำแผนยุทธศาสตร์การพัฒนาให้ดำเนินการตามระเบียบนี้ โดยมีขั้นตอนดำเนินการ ดังนี้
1. คณะกรรมการพัฒนาท้องถิ่นจัดประชุมประชาคมท้องถิ่น  ส่วนราชการและรัฐวิสาหกิจที่เกี่ยวข้อง เพื่อแจ้งแนวทางการพัฒนาท้องถิ่น รับทราบปัญหา ความต้องการ ประเด็นการพัฒนา และประเด็นที่เกี่ยวข้องตลอดจนความช่วยเหลือทางวิชาการ และแนวทางปฏิบัติที่เหมาะสมกับสภาพพื้นที่  เพื่อนำมากำหนดแนวทางการจัดทำแผนยุทธศาสตร์การพัฒนา  โดยให้นำข้อมูลพื้นฐานในการพัฒนาจากหน่วยงานต่างๆ  และข้อมูลในแผนชุมชนมาพิจารณาประกอบการจัดทำแผนยุทธศาสตร์การพัฒนาท้องถิ่น
(1) คณะกรรมการสนับสนุนการจัดทำแผนพัฒนาท้องถิ่น รวบรวมแนวทางและข้อมูล นำมาวิเคราะห์เพื่อจัดทำร่างแผนยุทธศาสตร์การพัฒนาแล้วเสนอคณะกรรมการพัฒนาท้องถิ่น
(2) คณะกรรมการพัฒนาท้องถิ่นพิจารณาร่างแผนยุทธศาสตร์การพัฒนาท้องถิ่น เพื่อเสนอผู้บริหารท้องถิ่น
(3) ผู้บริหารท้องถิ่นพิจารณาอนุมัติร่างแผนยุทธศาสตร์การพัฒนาท้องถิ่น และประกาศใช้แผนยุทธศาสตร์การพัฒนาท้องถิ่น
สำหรับองค์การบริหารส่วนตำบลให้ผู้บริหารท้องถิ่นเสนอร่างแผนยุทธศาสตร์การพัฒนาต่อสภาองค์การบริหารส่วนตำบลเพื่อให้ความเห็นชอบก่อน แล้วผู้บริหารฯจึงพิจารณาอนุมัติและประกาศใช้แผนยุทธศาสตร์การพัฒนาต่อไป

1.4 ประโยชน์ของการจัดทำแผนยุทธศาสตร์การพัฒนา

การวางแผนและการจัดทำแผนยุทธศาสตร์ที่ดีย่อมส่งผลให้เกิดประโยชน์ดังต่อไปนี้
1) บรรลุจุดมุ่งหมาย(Attention of Objectives) การวางแผนและการจัดทำแผนยุทธศาสตร์การพัฒนาท้องถิ่นทุกครั้งจะมีจุดหมายปลายทางเพื่อให้องค์การบริหารส่วนตำบลหรือองค์การบรรลุจุดมุ่งหมายที่กำหนดเป็นงานขั้นแรกของการวางแผนถ้าจุดมุ่งหมายที่กำหนดมีความชัดเจน จะทำให้การบริหารแผนมีทิศทางมุ่งตรงไปยังจุดมุ่งหมายที่กำหนดไว้ได้อย่างสะดวกและเกิดผลดี
2) ประหยัด (Economical Operation) การจัดทำยุทธศาสตร์การพัฒนาท้องถิ่นเป็นการใช้สติปัญญาเพื่อคิดวิธีการให้องค์การบริหารส่วนตำบลสามารถบรรลุถึงวัตถุประสงค์ที่คาดการณ์ไว้ ทำให้เกิดประสิทธิภาพมีการประสานงานและร่วมกิจกรรมที่ดำเนินมีความต่อเนื่องก่อให้เกิดความเป็นระบบ ทำให้การใช้ประโยชน์จากทรัพยากรต่างๆเกิดความคุ้มค่านับว่าเป็นการลดต้นทุนที่ดีก่อให้เกิดการใช้งบประมาณอย่างคุ้มค่า
3) ลดความไม่แน่นอน (Reduction of Uncertainty) การจัดทำแผนยุทธศาสตร์พัฒนาท้องถิ่นช่วยลดความไม่แน่นอนในอนาคตเพราะการวางแผนยุทธศาสตร์ เป็นงานที่เกี่ยวข้องกับการคาดการณ์ล่วงหน้าเหตุการณ์ในอนาคตการจัดทำแผนยุทธศาสตร์ที่มีประสิทธิภาพเป็นผลมาจากการวิเคราะห์พื้นฐานของข้อเท็จจริงที่ปรากฏขึ้นแล้วทำการคาดคะเน วิเคราะห์เหตุการณ์ในอนาคตและหาแนวทางพิจารณาป้องกันเหตุการณ์ไม่แน่นอนที่จะเกิดขึ้นไว้แล้ว
4) เป็นเกณฑ์ในการควบคุม (Basis of control) การจัดทำแผนยุทธศาสตร์การพัฒนาท้องถิ่นช่วยให้ผู้บริหารได้กำหนดหน้าที่การควบคุมขึ้นทั้งนี้การวางแผนและการควบคุมเป็นสิ่งที่แยกกันไม่ออกเป็นกิจกรรรมที่ดำเนินการควบคู่กันอาศัยซึ่งกันและกันคือถ้าไม่มีการวางแผนก็ไม่สามารถมีการควบคุมกล่าวได้ว่าแผนยุทธศาสตร์การพัฒนา สามารถกำหนดจุดมุ่งหมายและมาตรฐานการปฏิบัติงานในหน้าที่การควบคุม
5) ส่งเสริมให้เกิดนวัตกรรมและการสร้างสรรค์  (Encourages innovation and Creativity) การจัดทำแผนยุทธศาสตร์การพัฒนาท้องถิ่นเป็นพื้นฐานในด้านการตัดสินใจและเป็นสิ่งที่ช่วยให้เกิดแนวความคิดใหม่ ๆ (นวัตกรรม) และความคิดสร้างสรรค์ทั้งนี้เนื่องจากขณะที่ฝ่ายบริหารจัดการมีการวางแผนกันเป็นการระดมความรู้ สติปัญญาของคณะผู้ทำงานให้เกิดความคิดใหม่ ๆ และความคิดสร้างสรรค์นำมาใช้ประโยชน์และยังเป็นการสร้างทัศนคติการมองอนาคตระหว่างคณะผู้บริหาร ข้าราชการและพนักงาน ในการร่วมพัฒนาท้องถิ่น
6) พัฒนาแรงจูงใจ (Improves Motivation) การจัดทำแผนยุทธศาสตร์ที่ดีจะเป็นการ
บ่งชี้ให้เห็นถึงความร่วมแรงร่วมใจในการทำงานของคณะผู้บริหารและยังเป็นการสร้างแรงจูงใจให้เกิดขึ้นการพัฒนาแรงจูงใจเป็นเครื่องมือที่ดีสำหรับผู้บริหารในอนาคต
7) พัฒนาการแข่งขัน (Improves Competitive Strength) การจัดทำแผนยุทธศาสตร์การพัฒนาท้องถิ่นที่มีประสิทธิภาพทำให้องค์กรมีการแข่งขันกันมากกว่าองค์กรที่ไม่มีการวางแผนหรือมีการวางแผนที่ขาดประสิทธิภาพทั้งนี้เพราะการวางแผนจะเกี่ยวข้องกับการขยายขอบข่ายการทำงานเปลี่ยนแปลงวิธีการทำงานปรับปรุงสิ่งต่าง ๆ ให้ทันต่อการเปลี่ยนแปลงที่จะเกิดขึ้นในอนาคต
8) ทำให้เกิดการประสานงานที่ดี (Better Coordination) การจัดทำแผนยุทธศาสตร์การพัฒนาท้องถิ่นได้สร้างความมั่นใจในเรื่องเอกภาพที่จะบรรลุจุดมุ่งหมายขององค์กรทำให้โครงการ/กิจกรรมต่าง ๆ ที่จัดวางไว้มุ่งไปสู่จุดมุ่งหมายเดียวกันขององค์กร
แผนยุทธศาสตร์การพัฒนาองค์การบริหารส่วนตำบลนางหลง (พ.ศ.๒๕๕9-๒๕๖3)



